不得不战。短兵接，三合，蒙古兵少却。蒙兵又突袭蒲阿亲军，又退。合达曰：「彼众号三万，而辎重居其一。今相持二三日，彼不得食，若乘其却退而拥之，必胜矣。」蒲阿曰：「江路已绝，黄河不冰，彼入重地，将安归乎？何以速为。」遂不逐。明日，蒙古兵忽不见。逻骑还，始知在光化对岸枣林中，昼作食，夜不下马，已而四日，林外不闻音响。金军入邓州就粮，辰时至已时到林后，蒙古忽至，金军迎战。交接之际，蒙古以百骑邀辎重而去。金兵几不成列，逮夜乃入邓州城，惧军士迷路，鸣钟招之。合达、蒲阿隐其败，以大捷闻，于是百姓入保城堡者皆散还乡社，不数